/* KOM/2010/0649 galutinis - COD 2010/0318 */ Pasiūlymas EUROPOS PARLAMENTO IR TARYBOS REGLAMENTAS kuriuo iš dalies keičiamas Tarybos reglamentas (EB) Nr. 55/2008, įvedantis autonomines prekybos lengvatas Moldovos Respublikai





[pic] | EUROPOS KOMISIJA | Briuselis, 2010.11.10 KOM(2010) 649 galutinis 2010/0318 (COD) Pasiūlymas EUROPOS PARLAMENTO IR TARYBOS REGLAMENTAS kuriuo iš dalies keičiamas Tarybos reglamentas (EB) Nr. 55/2008, įvedantis autonomines prekybos lengvatas Moldovos Respublikai AIŠKINAMASIS MEMORANDUMAS 1. PASIŪLYMO APLINKYBĖS Moldovos Respublika (toliau – Moldova) patiria sunkumų, susijusių su vyno eksportu į kai kurias iš savo tradicinių rinkų, o tai kelia grėsmę jos ekonomikos atsigavimui ir Moldovos vyriausybės aktyviai įgyvendinamoms reformoms. Dėl šios priežasties Moldova 2010 m. liepos mėn. pateikė Europos Komisijai prašymą padidinti vyno bemuitę tarifinę kvotą, taikomą pagal 2008 m. sausio 21 d. Tarybos reglamentu (EB) 55/2008[1] Moldovai nustatytą autonominių prekybos lengvatų sistemą. Žemės ūkio sektorius sudaro maždaug 40 proc. Moldovos ekonomikos, o vyno sektorius yra svarbi žemės ūkio sektoriaus dalis: jame dirba apie 300 000 žmonių (viena ketvirtoji visų dirbančių asmenų), daugiausiai gyvenančių kaimo vietovėse ir dirbančių vidutinio dydžio ir mažuose šeimos ūkiuose. Siekiant paremti Moldovos ekonomikos atsigavimą ir suteikti perspektyvų Moldovos vyno sektoriuje dirbantiems žmonėms, siūloma didinti vyno bemuitę tarifinę kvotą: 2011 m. nuo 100 000 hektolitrų (hl) iki 150 000 hl, 2012 m. – nuo 120 000 hl iki 180 000 hl, o 2013 ir vėlesniais metais – iki 240 000 hl per metus. Taip didinti kvotą siūloma remiantis tuo, kad iki šiol Moldova sistemingai išnaudodavo galiojančią kvotą, ir Moldovos vyno sektoriaus potencialu pagerinti savo nišines rinkas Europos Sąjungoje, be to, dėl tokio padidinimo nebus destabilizuota ES vyno pramonė. Tikimasi, kad Moldovos vyno sektorius toliau gerins vyno kokybę. Atsižvelgiant į tai, kad Tarybos reglamentas (EB) Nr. 55/2008 nustos galioti 2012 m. gruodžio 31 d. ir į tai, kaip svarbu gamintojams, eksportuotojams ir importuotojams užtikrinti teisinį tikrumą, siūloma pratęsti Tarybos reglamento (EB) Nr. 55/2008 galiojimą dar trejiems metams, t. y. iki 2015 m. gruodžio 31 d. Šis laikotarpis laikomas pagrįstu, atsižvelgiant į būsimos tvirtos ir visapusiškos ES ir Moldovos laisvosios prekybos erdvės perspektyvą. Tarybos reglamente (EB) Nr. 55/2008 numatytos ne tik vyno, bet ir kitų produktų lengvatinės tarifinės kvotos. Įvertinus padėtį įvairiuose sektoriuose, kuriems taikomos kvotos, siūloma toliau palaipsniui didinti kai kurias iš jų, kaip nurodyta prie šio pasiūlymo pridedamoje 1 lentelėje. 2. TEISINIS PASIŪLYMO PAGRINDAS Teisinis pasiūlymo pagrindas – Sutarties dėl Europos Sąjungos veikimo 207 straipsnio 2 dalis. 3. POVEIKIS BIUDŽETUI Dėl reglamento pasiūlymo išlaidų, apmokamų iš EB biudžeto, neatsiras. Importas iš Moldovos tesudaro 0,04 proc. viso ES importo, todėl manoma, kad didesnis rinkos atvėrimas ES neigiamo poveikio neturės. Šiuo metu maždaug 90 proc. visų iš Moldovos į ES importuojamų prekių įvežama be muitų. Dėl papildomų bemuičių tarifinių kvotų, kurias siūloma nustatyti 2011–2015 m., tik 2011 m. bus prarasta šiek tiek muitų tarifų pajamų. 2012–2015 m. muitų tarifų pajamų prarasta nebus, nes dabartinė visų produktų, kuriems taikomos bemuitės tarifinės kvotos, eksporto iš Moldovos apimtis atitinka šių kvotų 2012 m. dydį. Hipotetinės pajamos, kurios galbūt būtų gautos iš būsimo eksporto, nelaikomos prarastomis muitų tarifų pajamomis. 2010/0318 (COD) Pasiūlymas EUROPOS PARLAMENTO IR TARYBOS REGLAMENTAS kuriuo iš dalies keičiamas Tarybos reglamentas (EB) Nr. 55/2008, įvedantis autonomines prekybos lengvatas Moldovos Respublikai EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, ypač į jos 207 straipsnio 2 dalį, atsižvelgdami į Europos Komisijos pasiūlymą, teisės akto pasiūlymą perdavus nacionaliniams parlamentams, taikydami įprastą teisėkūros procedūrą, kadangi: (1) Tarybos reglamentas (EB) Nr. 55/2008[2] įsigaliojo 2008 m. sausio 31 d. ir yra taikomas nuo 2008 m. kovo 1 d. Minėtu reglamentu Moldovos Respublikai (toliau – Moldova) nustatyta speciali autonominių prekybos lengvatų sistema. Taikant minėtą reglamentą, visi Moldovos kilmės produktai (išskyrus tam tikrus žemės ūkio produktus, išvardytus to reglamento I priede, kuriems nustatytos ribotos lengvatos, taikomos kaip atleidimas nuo muitų neviršijant tarifinių kvotų arba kaip muitų sumažinimas) gali laisvai patekti į Europos Sąjungos rinką. (2) Remdamasi Europos kaimynystės politika, ES ir Moldovos Europos kaimynystės politikos veiksmų planu ir Rytų partnerystės projektu, Moldova ėmėsi vykdyti plataus užmojo politinės asociacijos ir tolesnės ekonominės integracijos darbotvarkę. 2010 m. sausio mėn. pradėtos derybos dėl naujo Asociacijos susitarimo. Be to, Moldova, besirengdama būsimoms deryboms dėl tvirtos ir visapusiškos laisvosios prekybos erdvės sukūrimo pagal būsimą Asociacijos susitarimą, daro didelę pažangą savo norminių aktų derinimo su ES teisės aktais ir standartais srityje. (3) Nuo tada, kai pradėtas taikyti Reglamentas (EB) Nr. 55/2008, visa vyno tarifinė kvota kasmet išnaudojama daug anksčiau nei pasibaigia metai. (4) Moldovos ekonomika labai nukentėjo nuo neigiamo pasaulio finansų ir ekonomikos krizės poveikio. Vyno sektoriuje dirba maždaug 300 000 žmonių, o vyno eksportas yra svarbus eksporto pajamų šaltinis. (5) Siekiant paremti Moldovos pastangas pagal Europos kaimynystės politiką ir Rytų partnerystės projektą, taip pat Moldovos vyno eksportui užtikrinti patrauklią bei patikimą rinką, siūloma padidinti galiojančią vyno tarifinę kvotą: 2011 m. nuo 100 000 hl[3] iki 150 000 hl, 2012 m. – nuo 120 000 hl iki 180 000 hl, o nuo 2013 m. – iki 240 000 hl per metus. (6) Reglamentas (EB) Nr. 55/2008 taikomas iki 2012 m. gruodžio 31 d. (7) Sąjungos ir Moldovos derybos dėl būsimos tvirtos ir visapusiškos laisvosios prekybos erdvės yra bendras Sąjungos ir Moldovos tikslas, kuris bus įgyvendinamas, kai Moldova įrodys esanti pasirengusi derėtis ir prisiimti tokio plataus užmojo įsipareigojimą. Siekiant skirti pakankamai laiko tinkamai pasirengti deryboms dėl tvirtos ir visapusiškos laisvosios prekybos erdvės ir pačioms deryboms, reikia pratęsti Reglamento (EB) Nr. 55/2008 galiojimą po 2012 m. gruodžio 31 d. (8) Sprendimas iš dalies keisti Reglamentą (EB) Nr. 55/2008 gerokai prieš pasibaigiant jo galiojimui yra tinkamas, nes taip Moldovos ūkinės veiklos vykdytojams bus laiku parengta skaidri ir nuspėjama prekybos tvarka, kurios laikydamiesi jie eksportuos į Sąjungą po 2012 m. gruodžio 31 d. Todėl minėto reglamento galiojimas turėtų būti pratęstas iki 2015 m. gruodžio 31 d. (9) Atsižvelgiant į patirtį, įgytą įgyvendinant dabartinę autonominių prekybos lengvatų sistemą, ir siekiant toliau remti Moldovos ekonomikos vystymąsi ir norminių aktų derinimą su Sąjungos teisės aktais bei standartais pagal Rytų partnerystės projektą, tikslinga peržiūrėti tam tikrų produktų, kuriems taikomos dabartinės autonominės prekybos lengvatos, tarifinių kvotų dydį. (10) Siekiant užtikrinti Sąjungos tarptautinių įsipareigojimų laikymąsi, reikėtų nustatyti sąlygą, kad šiame reglamente nustatytos lengvatos bus taikomos, jei galios Europos Sąjungai suteikta nuo PPO įsipareigojimų nukrypti leidžianti nuostata arba bus pratęstas jos galiojimas. (11) Todėl Reglamentą (EB) Nr. 55/2008 reikėtų atitinkamai iš dalies pakeisti, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 55/2008 iš dalies keičiamas taip: 1. 16 straipsnio antra pastraipa pakeičiama taip: „Jis taikomas iki 2015 m. gruodžio 31 d. Šiame reglamente numatytos lengvatos (visos arba jų dalis) nebetaikomos, jeigu jų (visų arba jų dalies) nebus galima taikyti pagal Pasaulio prekybos organizacijos suteiktą nukrypti leidžiančią nuostatą. Lengvatos nebetaikomos nuo tos dienos, kurią nustoja galioti nukrypti leidžianti nuostata. Komisija pranešimu Europos Sąjungos oficialiajame leidinyje kuo anksčiau apie tai informuoja veiklos vykdytojus ir kompetentingas institucijas. Pranešime nurodoma, kurios šiame reglamente numatytos lengvatos nebegalios, ir data, nuo kurios jos nebegalios.“ 2. I priedo 1 lentelė pakeičiama šio reglamento priede pateikiamu tekstu. 2 straipsnis Šis reglamentas įsigalioja septintą dieną po jo paskelbimo Europos Sąjungos oficialiajame leidinyje . Šis reglamentas yra privalomas visas ir tiesiogiai taikomas visose valstybėse narėse. Priimta [...] Europos Parlamento vardu Tarybos vardu Pirmininkas Pirmininkas PRIEDAS „I PRIEDAS PRODUKTAI, KURIEMS TAIKOMOS 3 STRAIPSNYJE NURODYTOS KIEKYBINĖS NORMOS ARBA KAINŲ RIBOS Nepaisant Kombinuotosios nomenklatūros aiškinimo taisyklių, laikoma, kad produktų aprašymo formuluotė turi tik nurodomąją reikšmę, o lengvatų sistema šiame priede nustatoma pagal KN kodus. Kai nurodomi ex KN kodai, lengvatų sistemą lemia KN kodas ir atitinkamas aprašymas. 1. Produktai, kuriems taikomos metinės bemuitės tarifinės kvotos Biudžeto eilutė | Pajamos[4] | 12 mėnesių laikotarpis, prasidedantis (mmmm/mm/dd) | 2011 | 120 straipsnis | Poveikis nuosaviems ištekliams (muitai) | -0.1 | Padėtis pradėjus taikyti priemonę | 2012 | 2013 | 2014 | 2015 | 120 straipsnis | - | - | - | - | 4. KITOS PASTABOS 2008 m. apskaičiuota, kad Moldovai suteikus papildomų autonominių prekybos lengvatų bendroji finansinio poveikio, susijusio su muitų tarifų pajamų praradimu, suma sudarys maždaug 1 500 000 eurų (grynoji suma – 1 125 000 eurų). Dėl papildomų bemuičių tarifinių kvotų, kurias siūloma nustatyti 2011–2015 m., tik 2011 m. bus prarasta muitų tarifų pajamų. 2012–2015 m. muitų tarifų pajamų prarasta nebus, nes dabartinė visų produktų, kuriems taikomos bemuitės tarifinės kvotos, eksporto iš Moldovos apimtis atitinka šių kvotų 2012 m. dydį. Hipotetinės pajamos, kurios galbūt būtų gautos iš būsimo eksporto, nelaikomos prarastomis muitų tarifų pajamomis. Iš viso 2009 m. iš Moldovos importuota 111 082 hl vyno, taigi, dabartinė 2011 m. bemuitė tarifinė kvota viršyta 11 082 hl, dėl to potencialiai prarasta maždaug 150 000 eurų muitų tarifų pajamų (vidutinis muitas – 13,1 EUR / hl). 11 082 hl * 13,1 EUR / hl = 145 174 EUR (108 881 EUR grynųjų pajamų). Dabartinė 2012 m. 120 000 hl bemuitė tarifinė kvota visiškai atitinka dabartinį eksporto lygį, todėl 2012 m. ir vėliau muitų tarifų pajamos nebus prarastos. 2009 m. iš viso iš Moldovos importuota 38 232 tonų kviečių. Šis kiekis visiškai atitinka dabartinę 2012 m. 50 000 tonų bemuitę tarifinę kvotą, todėl muitų tarifų pajamos nebus prarastos. 2009 m. neišnaudota atitinkamai 16,8 ir 11,9 proc. miežių ir kukurūzų bemuičių tarifinių kvotų. Šios kvotos visiškai atitinka dabartines 2012 metams nustatytas bemuites tarifines kvotas, todėl muitų tarifų pajamos taip pat nebus prarastos. [1] OL L 20, 2008 1 24, p. 1. [2] OL L 20, 2008 1 24, p. 1. [3] Hektolitrai [4] Tradicinių nuosavųjų išteklių atveju (žemės ūkio mokesčiai, cukraus mokesčiai, muitai) turi būti nurodytos grynosios sumos, t. y. bendros sumos atskaičius 25 % surinkimo išlaidų.